Klokôtka

Klokôtka je potok na strednom Liptove, na území okresu Liptovský Mikuláš. Je to ľavostranný prítok Trnovca, meria 2,3 km a je tokom IV. rádu.

Prameň 
Tečie v Liptovskej kotline, pramení v geomorfologickej časti Smrečianska pahorkatina severovýchodne od obce Jakubovany v nadmorskej výške približne 840 m n. m.

Opis toku 
Najprv tečie juhozápadným, potom severojužným smerom a z ľavej strany priberá prítok z oblasti Jochov. Odtiaľ pokračuje juhozápadným smerom, preteká cez Jakubovany a v strede obce sa v nadmorskej výške cca 700 m n. m. vlieva do Trnovca.

Potoky na Slovensku
Povodie Váhu
Vodné toky v Liptovskej kotline
Vodné toky v okrese Liptovský Mikuláš